पीएचईडी की लाइन में लीकेज, व्यर्थ बह रहा पानी
प्रतापगढ़ | जलदायविभाग की लापरवाही से शहर की एरियापति कॉलोनी, हनुमान मंदिर के पास पाइप लाइन के कई जगह से क्षतिग्रस्त होने से पानी सड़क पर व्यर्थ बह रहा है। क्षतिग्रस्त पाइप लाइन होने से लोगों के घरों में भी पूरा पानी नहीं पहुंच रहा है। सचिन टेलर, रवि शर्मा, नीलम शर्मा और कोमल ने बताया कि क्षेत्र में नई पाइप लाइन डाली गई। इस दौरान कई स्थानों से पाइप लाइन लीकेज रह गई। इस संबंध में कई बार संबंधित ठेकेदार को भी बताया, लेकिन उसने भी अनसुना कर दिया। जलदाय विभाग के अधिकारियों को इसकी जानकारी दी गई। उसके बावजूद भी कोई समाधान नहीं हो पाया। जिससे क्षेत्रवासियों में रोष व्याप्त है। क्षेत्र के लोगों का कहना है कि विभाग यदि समय रहते कार्रवाई नहीं करता है तो इस संबंध में कलेक्टर को अवगत कराकर प्रदर्शन किया जाएगा।
प्रतापगढ़। शहर की एरियापति कॉलोनी में पाइन लाइन लीकेज से सड़क पर व्यर्थ बहता पानी।
hin_Deva hin_Deva bho_Deva